ନୂଆଦିଲ୍ଲୀଃ ଆଉ ଦିନ କେଇଟା ପରେ ଆସିବ ପ୍ରେମ ପାଇଁ ଦିନଟିଏ ତଥା ଭାଲେଣ୍ଟାଇନ୍ ଡେ'। ୭ ଦିନ ପୂର୍ବରୁ ହିଁ ଆରମ୍ଭ ହୋଇଯିବ ପ୍ରେମ ସପ୍ତାହ। ଏହା ଫ୍ରେବୃଆରୀ ୧୪ ଯାଏଁ ଚାଲିବ। ଏଥିପାଇଁ ଯୁବପୀଢ଼ି ଏବେଠାରୁ ହିଁ ପ୍ରସ୍ତୁତି ଆରମ୍ଭ କରିଦେଲଣି। ପ୍ରେମୀ ଯୁଗଳମାନେ ଏହି ଦିନଟିକୁ ବିଶେଷ ରୂପେ ସେଲିବ୍ରେଟ କରନ୍ତି। କିନ୍ତୁ ସିଙ୍ଗିଲ ଥିବା ଯୁବପିଢ଼ି ନିରାଶ ହୁଅନ୍ତି। ତେବେ ସିଙ୍ଗିଲ ଯୁବପିଢ଼ିଙ୍କୁ ଆଉ ନିରାଶ ହେବାକୁ ପଡିବ ନାହିଁ। କାରଣ ଏବେ ଭାଲେଣ୍ଟାଇନ ଡେ'ରେ ମିଳୁଛନ୍ତି ଭଡାଟିଆ ପ୍ରେମିକ। ଏମିତି ଜଣେ ବ୍ୟକ୍ତି ଅଛନ୍ତି ଯିଏକି ଏକୁଟିଆ ଥିବା ଯୁବତୀଙ୍କ ପାଇଁ ଭାଲେଣ୍ଟାଇନ ଡେ'ରେ ଭଡାରେ ପ୍ରେମିକ ସାଜନ୍ତି।
ସେ ଆହୁରି କହିଛନ୍ତି ଯେ, ଭାଲେଣ୍ଟାଇନ ଡେ'ରେ ଯେତବେଳେ ପ୍ରେମୀ ଯୁଗଳ ପରସ୍ପରକୁ ପ୍ରପୋଜ କରନ୍ତି, ଏହା ଶୁଣି ମୁଁ ଦୁଃଖିତ ହୁଏ। ଅନେକ ମହିଳାଙ୍କୁ ମୁଁ ପ୍ରପୋଜ କରିଛି, କିନ୍ତୁ ସେମାନେ ମୋତେ ପ୍ରେମିକ ବଦଳରେ ଭାଇ ବୋଲି ସମ୍ବୋଧିତ କରୁଥିଲେ। ଏହାପରେ ସିଙ୍ଗିଲ ଥିବା ମହିଳାଙ୍କ ପାଇଁ ସେ ଆରମ୍ଭ କରିଥଲେ ବୟଫ୍ରେଣ୍ଡ ଅନ ରେଣ୍ଟ। ପ୍ରତି ଭାଲେଣ୍ଟାଇନ ଡେ'ରେ ସେ ମହିଳାଙ୍କ ସହ ଭଡାରେ ଡେଟ୍ରେ ଯାଆନ୍ତି ଏବଂ ଏକୁଟିଆ ଥିବା ମହିଳା ଦୁଃଖ ବାଣ୍ଟିବା ସହ ତାଙ୍କ ସହ ସମୟ ବିତାଇଥା'ନ୍ତି।
ଶକୁଲଙ୍କ ଏଭଳି ଭଡାଟିଆ ପ୍ରେମିକ ସାଜିବାକୁ ନେଇ ତାଙ୍କୁ ସୋଶାଲ ମିଡିଆରେ ଅନେକ ଟ୍ରୋଲ କରିଛନ୍ତି। ତାଙ୍କ ପରିବାର ଲୋକେ ମଧ୍ୟ ଶକୁଲଙ୍କୁ ବିରୋଧ କରିବା ସହ ଭାରତୀୟ ସଂସ୍କୃତି ଅନୁଯାୟୀ ଏହା ଠିକ୍ ନୁହେଁ ବୋଲି କହିଛନ୍ତି।
